hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky kk ky ky ky ky ky ru ky ky ky ky ru ky ru ky ru ky ru ky ru ru ru ru ky ru ky ru ky tt ru ky ky bg ky ky ky ru ba ru ru ky ru ky ru ky ky ru ky ky ru ky kk ru
"Фабула", 18.03.11 - 3-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Кечээ А.Силич деген неме МегаКомду кире качырып келгенде, анын жанында Максим Бакиевдин көздөй жардамчысы Равшан Жамгырчиевдин жүргөнү оозубузду ачырды. Эртең Максим өзү келсе деле, ар-намысты жыйыштырып койгон арсыз, "Ата Мекенибиз" менен "Ата-Журтубуздун" абийирсиз уулдары коштой чалып, кошомат айтып жүрө беришет окшойт. Өзгөчө Бакиевдердин жеке менчик душманы Текебаевдин, аларга "кидать" этилген Куловдун, алардын абагына түшүп кала жаздаган Ташиевдин, Америкага түшө качкан К.Байболовдун А.Силичке жан тартып, коргоого алып жаткандары кызык. Сыягы, МегаКомдун долларбайлары булардын көзүн тумандатып, акыл-эсин алдастатып койгон көрүнөт. Угушубузча, Равшан мырза Текебаев менен жолугуп, кыйла масилеттешип, биргелешип иш алпарууга сөз бекитишкен имиш. Кайран гана Максим, канткен менен кыйын экенсиң. Жердин түбүндө туруп алып, мындагыларды куурчак кылып ойнотуп атасың. Дагы бир аз тыйын бере түшсөң, булар сени президент кылабыз деп чыгышат. Ишенсең, койсоң, өзүң бил.
"МегаКомдун" айланасындагы чыр өз апогейине жетип турган чак. 14-февралда кечке жуук "МегаКомдон" 200 миң доллар акча алган деген айып менен Аликбек Жекшенкуловдун жардамчысы Рашид Коплеутовду УКМК камакка алды. Шейшемби күнү 15-мартта MegaCom уюлдук операторуна ээлик кылган "Альфа Телеком" компаниясынын мурдагы жана жаңы жетекчилиги Бишкектеги баш кеңседе тирешип, компанияда бири-бирине баш ийбеген кош бийлик орноду. Бир тарапта Кыргызстандын Каржы полициясы январь айында кылмыш ишин козгогон мурдагы башкы директор Андрей Силич, экинчи тарапта башкы директордун милдетин аткаруучу Азамат Мурзалиевдин куралчан сакчылары топ-топ болуп жүрүшкөн. 16-мартта "Альфа Телеком" компаниясынын баш кеңсесин Андрей Силич баштаган адамдар ээлеп, компаниянын өкмөт дайындаган тышкы башкаруучусу Азамат Мурзалиевдин адамдарын кеңсеге киргизбей коюшту. Учурда эки тараптын тең адамдары өздөрүнүкүн туура деп эсептешип, тирешип жатышат. Чындыктын тараза ташы кимге оойт, азырынча туңгуюк бойдон калууда.
Экинчи ордо калаабыз Ош шаарынын учурдагы мэри Мелис Мырзакматовдун кыргыз үчүн жасаган эмгеги эл арасында ооздон-оозго айтылып, көпчүлүктүн көңүлүнө жагып келет. Башкасын айтпаганда да, тил маселесине болгон мамилеси калкыбызга майдай жагууда. Буга чейин мамлекеттик тилге анчейин маани берилбей келген ОшТВда бүгүн абал таптакыр башкача. Мэрдин түздөн-түз көрсөтмөсү менен Түштүктөгү бир туугандарыбыз эми жалаң кыргызча сайрай баштаган телекөрсөтүүлөрдү көрүшүп жыргап эле калышыптыр. Албетте, Мелис Мырзакматовдун буга чейинки саясий ишмердүүлүгүнө бир топ эле сындар айтылып келген, бирок Кыргызстандын келечеги үчүн жасаган жогорудагыдай эрдигин адилеттүүлүк үчүн айта кетпесек болбойт.
Е.Гуревич 15 жылга эркинен ажыратылды
Максим Бакиевдин жакындарынын бири Евгений Гуревичке 3-мартта Бишкек шаарынын Ленин райондук соту тарабынан өкүм чыгарылганын ""Дело №" гезити 16-мартта чыккан санында жазып чыкты. Сот Евгений Гуревич Кылмыш кодексинин 303-беренесинин 2-бөлүгүнө ылайык күнөөлүү деп таап, мүлкүн тартып алуу жана күчөтүлгөн режимде 15 жылга эркинен ажыраткан. Өкүм Е.Гуревич издөөгө алынганына байланыштуу сырттан чыгарылды. Сот аныктагандай, Е.Гуревичтин күнөөсү "Манас" эл аралык ААКсынын директорлор кеңешинин мүчөсү катары эл аралык уюшма кылмыштуу топтун кызыкчылыгы үчүн чечимдерди кабыл алууга катышкандыгында болгон. Ошондой эле, Мамлекеттик мүлктү башкаруу боюнча министрлигинин мурдагы статс-катчысы Суеркул Бакиров күчөтүлгөн режимде 8 жылга эркинен ажыратылды. Мамлекеттик мүлктү башкаруу боюнча мамлекеттик министрлигинин стратегиялык объектилерди менчиктештирүү жана өнүктүрүүнү башкаруу бөлүмүнүн башчысы Абдырашит Муканбетов 5 жылга, анын жардамчысы, "Манас" аэропортун башкарган Нурбек Сариев 3 жылга эркинен ажыратылды. Баса, ошол сот жакында эле шарттуу түрдө 6 жылга (үй камагына) камакка алынган Үсөн Сыдыковдун көкүрөк күчүгү Манас эл аралык аэропортунун экс-жетекчиси Бакыт Сыдыков да апакай болуп акталып чыкты.
Барымталар башталып, балакет баспагай эле
Жаза өтөө мекемелеринин башчысынын орун басары Калыбек Качкыналиев деген эме кайдагы кабарды угузуп, баарыбызды калчылдатып салды. Анын айтымында, качып жүргөн кадимки Камчы Көлбаев түрмөдө отургандарга катуу команда бериптир. "Эгер мени капысынан камакка алышса, бардыгыңар баш ийбөөчүлүк боюнча башаламандыкты баштайсыңар" таризинде. Жакында болгон №16 түрмөдөгү дүрбөлөңдү Камчынын бул буйругуна тиешеси жок экендигин билдирген жетекчи, азыркы тапта бардык түрмөлөр көзөмөлдө экенин эскертет. Эсиңерге сала кетчү нерсе, мындан эки жыл мурун Камчыны "кызылдар" кармаганда, абактагылар ачкачылык жарыялап жиберишкен эле. Эми дагы эмнени баштап жиберишер экен.
Түй ата, эми чекисттер чечмей болушту
"МегаКомдон" чыккан чыр акыры барып ажобузга жетти. Айым ажобуздун алдына Башкы прокурор Байболов, Ички иштер министри Рысалиев, Каржы полициясынын башчысы Жакыпбаев, Улуттук коопсуздук кызматынын төрагасы Дүйшөбаевдер барышты. Айтар сөзүн айтышты. Алардын сөзүн уккандан кийин, Роза Исаковна бул ишти Улуттук коопсуздук кызматына узатты. Анткени Башкы прокуратура менен Каржы полициясынын иликтөө иштери каршы пикирлерди жаратып, ортодон от чыкканы калган. "Бул иш боюнча тергөөнү тездетип, мыйзам талаптарын так аткаруу менен, таза жана калыс карап чыгыңыз" таризинде Дүйшөбаевге тапшырма берди. Ошентип, "талашканга таш да жок" демекчи, Башкы прокуратура менен Каржы полициясы как талаада калышты. Эми УККнын чечими кандай чыгар болду экен.
Жогорку Кеңештин айрым депутаттары жаңы "бригада" түзүшкөнү тууралуу Ак үй тараптан каңшаар тарады. Башкача айтканда, өкмөттү көргүлөрү келбей, куйкалары курушуп оппозициянын добулбасын катуулап кагып алышкан Равшан Жээнбеков, Садыр Жапаров, Акылбек Жапаров, Марат Султанов дегендердин ысымдары айтылууда. Бул топтун максаттары саясатта бири-бирин колдоп, өйдө-ылдыйда жөлөк-таяк болуу менен чайлашып туруу экен.
Мамлекеттик каржы полициясы Андрей Силичтин "Альфа Телекомдун" Башкы директорунун кызматын аркалоого укугу жок деп эсептейт. Ал түгүл Кыргызстанда иштөөгө уруксаты да жоктугун билдиришүүдө. Бул тууралуу Каржы полициясынын тергөөчүсү Эрнст уулу Айбек маалымдады. Анын сөзүнө караганда чет өлкөлүк жарандар Кыргызстандын аймагында ишкерчилик кылуу үчүн миграция жана эмгек менен камсыз кылуу министрлигинен уруксат алышы керек экен. Андай уруксат Силич мырзага 2009-жылы берилген. Бирок анын мөөнөтү 2010-жылдын октябрь айында бүткөн. Ал эми Силичтин орун басары болгон У.Бороздинанын иштөө уруксаты таптакыр болгон эмес. Силич болсо кийинки эки жылга уруксат алганы менен, 2005-жылдан бери иштеп келаткан. Эрнст уул Айбек мындай көрүнүш мыйзам бузуу болуп саналат деп белгилейт.
кыргыз тилиндеги гезит "Форум"
email • архив • редакция
MegaComдун сыры, коалициянын чыры....
АЙДАР АКАЕВ, МАКСИМ БАКИЕВ ЖАНА АЛАРДЫН ЖҮҮТТӨРҮ АРАЛАШКАН ЖЕРДЕН ТАЗАЛЫК ИЗДЕП НЕ…
МегаКомдун 100 000 доллары жана Джек
Бөрү болгусу келген бөлтүрүк
Кулов "жараксыз" болуп келген,
Алтынбек Сулайманов, "Республика" фракциясынын депутаты:
"Парламентте ашыкча кишилер бар"
Таалайбек Кулмендеев, "Кыргызфильм" киностудиясынын башкы директору:
жаралуу доору келе жатат…"
МегаКомдогу сол го кеткен акчалар
Исхак ПИРМАТОВ, ЖК депутаты:
"Ошол 8 адамдын ичинен эң биринчилерден болуп коалицияга каршы эмес, Текебаевге каршы добушту мен бергем"
"Ата-Мекен" үгүт өнөктүгүн кимдин эсебинен жүргүзгөн?
туура эмес маалыматка туура жооп
УЛУУ ЭМИР ТИМУРДУН ИМПЕРИЯСЫ